PATVIRTINTA

Kauno miesto savivaldybės tarybos

2025 m. birželio 10 d.

sprendimu Nr. T-510

**KAUNO KAZIO GRINIAUS PROGIMNAZIJOS NUOSTATAI**

**I SKYRIUS**

**BENDROSIOS NUOSTATOS**

1. Šie nuostatai reglamentuoja Kauno Kazio Griniaus progimnazijos (toliau – progimnazija) teisinę formą, priklausomybę, savininką, savininko teises ir pareigas įgyvendinančias institucijas, buveinę, grupę ir tipą, pagrindinę paskirtį, mokymo kalbą ir formas, vykdomas švietimo programas, veiklos teisinį pagrindą, veiklos sritį ir rūšis, tikslą,uždavinius, funkcijas, mokymosi pasiekimus įteisinančių dokumentų išdavimą, teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, progimnazijos turtą, lėšas, jų naudojimo tvarką, finansinės veiklos kontrolę ir veiklos priežiūrą, viešų pranešimų skelbimo ir visuomenės informavimo, progimnazijos reorganizavimo, likvidavimo ir pertvarkymo tvarką.

2. Oficialusis progimnazijos pavadinimas – Kauno Kazio Griniaus progimnazija, trumpasis pavadinimas – Kazio Griniaus progimnazija, juridinio asmens kodas 190138938.

3. Mokykla įsteigta Kauno miesto darbo žmonių deputatų tarybos Vykdomojo komiteto 1982 m. rugpjūčio 4 d. sprendimu Nr. 279 kaip Kauno 44-oji vidurinė mokykla. Kauno miesto valdybos 1998 m. balandžio 28 d. sprendimu Nr. 411 Kauno 44-ajai vidurinei mokyklai suteiktas Kauno Kazio Griniaus vidurinės mokyklos pavadinimas. Kauno miesto savivaldybės tarybos 2012 m. birželio 7 d. sprendimu Nr. T-303 nuo 2012 m. rugsėjo 1 d. Kauno Kazio Griniaus pagrindinės mokyklos struktūra pertvarkyta keičiant mokyklos tipą – iš pagrindinės mokyklos į progimnaziją ir ji pavadinta Kauno Kazio Griniaus progimnazija.

4. Progimnazijos teisinė forma – biudžetinė įstaiga.

5. Progimnazijos priklausomybė – Kauno miesto savivaldybės mokykla.

6. Progimnazijos savininkė – Kauno miesto savivaldybė (toliau – savininkas), Laisvės al. 96, LT-44251 Kaunas, kodas 111106319. Savininko teises ir pareigas įgyvendina Kauno miesto savivaldybės meras, išskyrus tas savininko teises ir pareigas, kurios yra priskirtos išimtinei ir paprastajai Kauno miesto savivaldybės tarybos kompetencijai, jeigu pastarosios kompetencijos įgyvendinimo Kauno miesto savivaldybės taryba nėra perdavusi Kauno miesto savivaldybės merui. Savininko teises ir pareigas įgyvendinančių institucijų kompetenciją nustato Lietuvos Respublikos biudžetinių įstaigų įstatymas, Lietuvos Respublikos vietos savivaldos įstatymas, Lietuvos Respublikos švietimo įstatymas ir kiti teisės aktai.

7. Progimnazijos buveinė – Šiaurės pr. 97, LT-49239, Kaunas.

8. Progimnazijos grupė – bendrojo ugdymo mokykla.

9. Progimnazijos tipas – progimnazija.

10. Pagrindinė progimnazijos paskirtis – progimnazijos tipo progimnazija.

11. Mokymo kalba – lietuvių.

12. Mokymosi formos – grupinio ir (ar) pavienio mokymosi:

12.1. Grupinio mokymosi forma įgyvendinama kasdieniu, mokymo proceso organizavimo būdu ir (ar) nuotoliu ugdymo proceso organizavimo būdu.

12.2. Pavienio mokymosi forma įgyvendinama individualiu, savarankišku ir (ar) nuotoliniu mokymo proceso organizavimo būdais.

13. Progimnazija nustatyta tvarka vykdo pradinio ugdymo programą, pagrindinio ugdymo programos pirmąją dalį. Mokiniams išduodami mokymosi pasiekimus įteisinantys dokumentai:

13.1. pradinio išsilavinimo pažymėjimas;

13.2. pradinio ugdymo pasiekimų pažymėjimas;

13.3. mokymosi pasiekimų pažymėjimas;

13.4. pagrindinio ugdymo programos pirmosios dalies baigimo pažymėjimas.

14. Progimnazija turi sąskaitų bankuose, antspaudą su Kauno miesto savivaldybės herbu ir savo pavadinimu.

15. Progimnazija savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, Kauno miesto savivaldybės teisės aktais, kitais teisės aktais ir šiais nuostatais.

**II SKYRIUS**

**PROGIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IR MOKINIO PAŽYMĖJIMO IŠDAVIMAS**

16. Progimnazijos veiklos sritis – švietimas. Veiklos rūšys (pagal Ekonominės veiklos rūšių klasifikatorių (EVRK 2.1. RED.), patvirtintą Valstybės duomenų agentūros generalinio direktoriaus 2024 m. gruodžio 3 d. įsakymu Nr. DJ-266 „Dėl Ekonominės veiklos rūšių klasifikatoriaus (EVRK 2.1 RED.) patvirtinimo“):

16.1. pagrindinės švietimo veiklos rūšys:

16.1.1. pradinis ugdymas, kodas 85.20;

16.1.2. bendrasis pagrindinis ir vidurinis ugdymas, kodas 85.31;

16.2. kitos švietimo veiklos rūšys:

16.2.1. sportinis ir rekreacinis švietimas, kodas 85.51;

16.2.2. kultūrinis švietimas, kodas 85.52;

16.2.3. kitas, niekur kitur nepriskirtas, švietimas, kodas 85.59;

16.2.4. niekur kitur nepriskirta su švietimu susijusių paslaugų veikla, kodas 85.69;

16.3. kitos, ne švietimo veiklos rūšys:

16.3.1. bibliotekų veikla, kodas 91.11;

16.3.2. archyvų veikla, kodas 91.12;

16.3.3. nuosavo arba nuomojamo nekilnojamojo turto nuoma, eksploatavimas, kodas 68.20.

17. Progimnazijoje teisės aktų nustatyta tvarka gali būti teikiamos mokamos paslaugos, kurių įkainius nustato savininkas.

18. Progimnazijos tikslas – išugdyti harmoningą ir savarankišką, laisvą ir atsakingą, kūrybingą ir krikščioniškomis vertybėmis besivadovaujančią asmenybę, siekiančią visą gyvenimą mokytis, tobulinti savo gebėjimus, padėti jai įgyti asmeninę, pilietinę ir sociokultūrinę kompetenciją, būtiną sėkmingam tolesniam mokymuisi, įsitvirtinimui profesinės veiklos srityje, kūrybingam dalyvavimui pilietiniame, kultūriniame ir socialiniame gyvenime.

19. Progimnazijos uždaviniai:

19.1. pradinio ugdymo programos:

19.1.1. sukurti ugdymui(si) palankų, saugų psichologinį klimatą ir ugdymo(si) aplinką, būtiną mokinių kūrybinėms, emocinėms ir intelektinėms galioms skleistis;

19.1.2. taikyti ugdymo metodus, atitinkančius vaiko amžiaus tarpsnio ir individualius ypatumus, ugdymo srities specifiką;

19.1.3. ugdyti mokinių gebėjimą kritiškai mąstyti, skatinti savarankišką mokinių veiklą, padėti jiems plėtoti savo kūrybines galias, problemų sprendimo įgūdžius;

19.1.4. taikyti ugdančią, skatinančią, psichofizines vaiko galias tausojančią vertinimo sistemą;

19.1.5. siekti mokinių asmeninės pažangos ir aukštų akademinių mokinių pasiekimų, gebėjimo atsakingai mokytis, jiems įgyjant žinių ir išsiugdant bendruosius gebėjimus ir kompetencijas;

19.1.6. padėti mokiniams formuotis moralines nuostatas, kultūrinę, tautinę ir pilietinę savimonę, įgyti šio amžiaus tarpsnio galimybes atitinkančius raštingumo gebėjimus, socialinius, emocinius ir sveikos gyvensenos įgūdžius.

19.1.7. teikti neformalųjį ugdymą, puoselėjantį ir plėtojantį vaiko individualybę;

19.1.8. teikti vaikui būtiną pedagoginę, psichologinę, informacinę, specialiąją ir kt. pagalbą;

19.2. pagrindinio ugdymo programos pirmosios dalies:

* + 1. padėti mokiniams įgyti šio amžiaus tarpsnio galimybes atitinkančių dalykinių žinių ir gebėjimų, dorinio, kultūrinio, tautinio ir pilietinio sąmoningumo bei brandos pagrindus, įtvirtinti socialinius, emocinius ir sveikos gyvensenos įgūdžius, išsiugdyti gebėjimą apsispręsti, tinkamai pasirinkti ir mokytis toliau;
    2. siekti mokinių asmeninės pažangos ir aukštų akademinių mokinių pasiekimų, gebėjimo atsakingai mokytis, jiems įgyjant žinių ir išsiugdant bendruosius gebėjimus ir kompetencijas;
    3. sudaryti mokiniams sąlygas įgyti sociokultūrinio raštingumo pagrindus, padėti išsiugdyti asmeninę, socialinę, pažinimo ir kultūrinę kompetenciją, kuri reikalinga norint sėkmingai spręsti iškylančius asmeninio ir socialinio gyvenimo klausimus;
    4. padėti mokiniams išsiugdyti komunikacinius gebėjimus, įgyti informacinės kultūros, kompiuterinio raštingumo pagrindus, atitinkančius šiandienio gyvenimo ir ateities poreikius, atskleidžiant ir plėtojant kūrybines mokinių galias;
    5. ugdyti meninę ir estetinę kompetenciją, padėti įsitraukti į kultūrinį bendruomenės gyvenimą;
    6. ugdyti mokinių gebėjimą kritiškai mąstyti, spręsti problemas;
    7. ugdyti ir stiprinti mokinių pagarbą valstybei ir įstatymams, taip pat bendrojo visuomenės gėrio siekį;
    8. teikti neformalųjį ugdymą, puoselėjant ir plėtojant vaiko individualybę;

19.2.9. teikti būtiną pedagoginę, psichologinę, informacinę, specialiąją ir kt. pagalbą.

20. Progimnazija atlieka šias funkcijas:

20.1. formuoja ugdymo turinį ir organizuoja darbą pagal Lietuvos Respublikos švietimo, mokslo ir sporto ministro patvirtintas bendrąsias ugdymo programas, bendrojo ugdymo mokyklų bendruosius arba nustatyta tvarka suderintus individualius ugdymo planus, užtikrina ugdymo planų įgyvendinimą;

20.2. konkretina ir individualizuoja formaliojo švietimo programas skirtingų gebėjimų mokiniams;

20.3. inicijuoja švietimo programų pasirenkamųjų dalių variantus;

20.4. sudaro formaliojo švietimo programas papildančius ir mokinių saviraiškos poreikius tenkinančius programų modulius;

20.5. rengia neformaliojo švietimo programas;

20.6. pasirenka programų turinio perteikimo būdus;

20.7. teikia švietimo informacinę pagalbą, vykdo ugdymą karjerai, informuoja mokinius ir jų tėvus (globėjus, rūpintojus) teisės aktų nustatytais klausimais;

20.8. vertina mokinių specialiuosius ugdymosi poreikius, skiria ir teikia specialiąją pedagoginę ir specialiąją pagalbą specialiųjų poreikių turintiems mokiniams, organizuoja įtraukųjį ugdymą;

20.9. teikia psichologinę, socialinę pedagoginę pagalbą;

20.10. sudaro sąlygas mokiniams mokytis namuose ir savarankiškai;

20.11. sudaro mokiniams sveikas ir saugias ugdymosi sąlygas, užtikrina sveikatos priežiūrą progimnazijoje teisės aktų nustatyta tvarka;

20.12. vykdo rūkymo, alkoholio vartojimo ir narkomanijos, smurto ir patyčių prevenciją;

20.13. vykdo privalomo mokymosi iki 16 metų ir pamokų lankomumo kontrolę;

20.14. inicijuoja paramą socialiai remtinų šeimų mokiniams;

20.15. progimnazijos valdymą grindžia demokratijos principais;

20.16. sudaro sąlygas mokiniams ugdytis pilietiškumo nuostatas dalyvaujant savivaldoje, skatina mokinių organizacijų veiklą;

20.17. plėtoja dalyvavimą projektuose, vykdo reikiamus tyrimus;

20.18. kuria progimnazijoje modernią informavimo sistemą;

20.19. kuria progimnaziją kaip vietos bendruomenės kultūros židinį;

20.20. organizuoja švietimo stebėseną ugdymo kokybei gerinti;

20.21. nuolat kontroliuoja, kaip vykdo sutartyse nustatytus įsipareigojimus mokytojai, progimnazijos valdymo ir pedagoginės psichologinės pagalbos funkcijas atliekantys darbuotojai, kiti administracijos darbuotojai, pagalbinis personalas, mokiniai ir progimnazijos partneriai;

20.22. teisės aktų nustatyta tvarka vykdo vaiko minimalios priežiūros priemones, steigia progimnazijos Vaiko gerovės komisiją, kuri organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą ir atlieka kitas su vaiko gerove susijusias funkcijas;

20.23. mokinių tėvų (globėjų, rūpintojų) pageidavimu, savininko nustatytais įkainiais ir tvarka teikia mokamas papildomas paslaugas;

20.24. veiklą grindžia lygių galimybių, kontekstualumo, veiksmingumo, tęstinumo, įtraukties principais;

20.25. dalyvauja nacionaliniuose ir tarptautiniuose mokinių pasiekimų tyrimuose ir patikrinimuose, kurie organizuojami Lietuvos Respublikos švietimo, mokslo ir sporto ministro nustatyta tvarka;

20.26. atlieka kitas teisės aktuose ir šiuose nuostatuose nustatytas funkcijas.

21. Progimnazijos mokiniams mokymosi pasiekimus įteisinantys dokumentai išduodami Lietuvos Respublikos švietimo įstatymo ir Lietuvos Respublikos švietimo, mokslo ir sporto ministro įsakymo nustatyta tvarka.

22. Progimnazijos mokiniams išduodami elektroniniai mokinio pažymėjimai. Mokinio pažymėjimo formą ir išdavimo tvarką nustato Lietuvos Respublikos švietimo, mokslo ir sporto ministras.

**III SKYRIUS**

**PROGIMNAZIJOS TEISĖS IR PAREIGOS**

23. Progimnazija, įgyvendindama jai pavestustikslą ir uždavinius, atlikdama jai priskirtas funkcijas, turi teisę:

23.1. sudaryti mokymo ir kitas sutartis;

23.2. teisės aktų nustatyta tvarka jungtis į asociacijas ir dalyvauti jų veikloje;

23.3. parinkti mokymo metodus ir mokymosi būdus;

23.4. Kauno miesto savivaldybės tarybos sprendimu vykdyti neformaliojo ugdymo programas;

23.5. Lietuvos Respublikos švietimo, mokslo ir sporto ministerijos nustatyta tvarka dalyvauti šalies ir tarptautiniuose švietimo projektuose;

23.6. teikti investicijų projektų paraiškas Europos Sąjungos finansinei paramai gauti;

23.7. gauti paramą Lietuvos Respublikos labdaros ir paramos įstatymo nustatyta tvarka;

23.8. naudotis kitomis Lietuvos Respublikos švietimo įstatymo ir kitų teisės aktų suteiktomis teisėmis.

24. Progimnazija, įgyvendindama jai pavestus tikslą ir uždavinius, atlikdama jai priskirtas funkcijas, privalo:

24.1. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

24.2. teikti geros kokybės švietimą;

24.3. vykdyti patvirtintas ugdymo, mokymo, švietimo programas;

24.4. palaikyti ryšius su vietos bendruomene;

24.5. sudaryti mokymo sutartis ir vykdyti sutartus įsipareigojimus;

24.6. sudaryti palankias veiklos sąlygas progimnazijoje veikiančioms mokinių ir jaunimo organizacijoms;

24.7. užtikrinti Vaiko gerovės komisijos veiklą įgyvendinant teisės aktų nustatytus reikalavimus;

24.8. laikytis kitų teisės aktuose nustatytų reikalavimų.

**IV SKYRIUS**

**PROGIMNAZIJOS VEIKLOS ORGANIZAVIMAS IR VALDYMAS**

25. Progimnazijos veiklos organizavimo teisinis pagrindas:

25.1. progimnazijos strateginis planas, patvirtintas progimnazijos direktoriaus, pritarus progimnazijos tarybai ir Kauno miesto savivaldybės merui ar jo įgaliotam asmeniui;

25.2. progimnazijos metinis veiklos planas, patvirtintas progimnazijos direktoriaus, pritarus progimnazijos tarybai;

25.3. progimnazijos ugdymo planas, patvirtintas progimnazijos direktoriaus, suderinus su progimnazijos taryba ir Kauno miesto savivaldybės meru ar jo įgaliotu Kauno miesto savivaldybės administracijos direktoriumi.

26. Progimnazijai vadovauja ir paslaugų teikimą organizuoja direktorius, kuris konkurso būdu pareigoms skiriamas ir iš jų atleidžiamas teisės aktų nustatyta tvarka. Progimnazijos direktorius yra vienasmenis progimnazijos valdymo organas. Konkursas progimnazijos direktoriaus pareigoms organizuojamas ir vykdomas Lietuvos Respublikos švietimo, mokslo ir sporto ministro nustatyta tvarka. Direktorius atskaitingas ir pavaldus savininko teises ir pareigas įgyvendinančioms institucijoms pagal teisės aktuose nustatytas kompetencijas.

27. Sprendimą dėl direktoriaus priėmimo į pareigas po konkurso, atleidimo arba atšaukimo iš pareigų priima Kauno miesto savivaldybės meras Lietuvos Respublikos darbo kodekso, šių nuostatų ir kitų teisės aktų nustatyta tvarka. Be kitų darbo sutarties pasibaigimo pagrindų, darbo sutartis su progimnazijos direktoriumi taip pat pasibaigia atšaukus jį iš pareigų, gavus pagrįstos informacijos ar patvirtinančių duomenų dėl Lietuvos Respublikos švietimo įstatymo 59 straipsnio 16 dalyje nustatytų aplinkybių. Direktoriaus priėmimas į pareigas, atleidimas arba atšaukimas iš pareigų įforminamas Kauno miesto savivaldybės mero potvarkiu.

28. Progimnazijos direktorius:

28.1. vadovauja rengiant progimnazijos strateginį planą, metinius veiklos planus ir ugdymo planus, juos tvirtina, vadovauja juos vykdant;

28.2. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo progimnazijos darbuotojus, tvirtina jų pareigybių aprašymus, įgyvendina kitas personalo valdymo funkcijas, užtikrina Pedagogų etikos kodekso normų laikymąsi;

28.3. užtikrina, kad progimnazijoje mokytojais dirbtų asmenys, turintys teisę dirbti mokytoju;

28.4. analizuoja progimnazijos veiklos ir valdymo išteklių būklę;

28.5. neviršydamas darbo užmokesčio fondui skirtų lėšų ir didžiausią pareigybių (etatų) skaičių suderinęs su Kauno miesto savivaldybės asignavimų valdytoju, nustato progimnazijos vidaus struktūrą ir darbuotojų pareigybių sąrašą;

28.6. nustato progimnazijos direktoriaus pavaduotojų ugdymui veiklos sritis;

28.7. priima mokinius savininko nustatyta tvarka;

28.8. sudaro mokymo ir kitas sutartis;

28.9. vadovaudamasis teisės aktais, progimnazijos dokumentuose nustato mokinių teises, pareigas ir atsakomybę;

28.10. tvirtina progimnazijos darbo tvarkos taisykles, nustato progimnazijos darbo apmokėjimo sistemą;

28.11. sudaro mokiniams ir darbuotojams saugias ir sveikatai nekenksmingas mokymosi ir darbo sąlygas visais su mokymusi ir darbu susijusiais aspektais;

28.12. planuoja progimnazijos veiklą ir vertina materialinių ir intelektinių išteklių naudojimą;

28.13. organizuoja metinius veiklos ir kvalifikacijos tobulinimo aptarimus, metinių lūkesčių nustatymą darbuotojams ir jų kasmetinį vertinimą;

28.14. leidžia vietinius tvarkomuosius teisės aktus, kontroliuoja, kaip jie vykdomi;

28.15. sudaro darbo grupes ir komisijas;

28.16. organizuoja progimnazijos dokumentų saugojimą ir tvarkymą;

28.17. valdo ir naudoja progimnazijos turtą ir lėšas;

28.18. rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;

28.19. sudaro sąlygas darbuotojams profesiškai tobulėti, kelti kvalifikaciją;

28.20. organizuoja mokytojų ir kitų pedagoginių darbuotojų atestaciją, sudaro sąlygas jų metodinei veiklai;

28.21. inicijuoja progimnazijos savivaldos institucijų veiklą, bendradarbiauja su mokinių tėvais (globėjais, rūpintojais), pagalbą mokiniui, mokytojui ir progimnazijai teikiančiomis įstaigomis, teritorinėmis policijos, socialinių paslaugų, sveikatos priežiūros įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

28.22. sudaro progimnazijos Vaiko gerovės komisiją ir tvirtina jos darbo reglamentą;

28.23. užtikrina ir prižiūri vaiko minimalios priežiūros priemonių vykdymą progimnazijoje;

28.24. užtikrina psichologiškai saugią darbo aplinką, lygias teises ir galimybes, įgyvendina galimo smurto ir priekabiavimo prevenciją;

28.25. atstovauja progimnazijai kitose institucijose;

28.26. organizuoja progimnazijos finansinę apskaitą;

28.27. prižiūri finansų kontrolę progimnazijoje ir tvirtina finansų kontrolės taisykles;

28.28. atlieka kitas funkcijas, nustatytas Lietuvos Respublikos švietimo įstatyme, kituose įstatymuose, progimnazijos nuostatuose, pareigybės aprašyme ir kituose teisės aktuose.

29. Progimnazijos direktorius atsako:

29.1. už Lietuvos Respublikos įstatymų ir kitų teisės aktų laikymąsi progimnazijoje;

29.2. už demokratinį progimnazijos valdymą, bendruomenės narių informavimą, tinkamą funkcijų atlikimą, nustatytų progimnazijos tikslo ir uždavinių įgyvendinimą, progimnazijos veiklos rezultatus, gerą ir veiksmingą vaiko minimalios priežiūros priemonių įgyvendinimą;

29.3. už finansinės apskaitos organizavimą, teisingos, tikslios, išsamios informacijos apie ūkinius įvykius ir ūkines operacijas teikimo laiku buhalterinės apskaitos tvarkytojui užtikrinimą, racionalų ir taupų lėšų bei turto naudojimą;

29.4. už veiksmingą progimnazijos vidaus kontrolės sistemos sukūrimą, jos veikimą ir tobulinimą;

29.5. už pedagoginio ir nepedagoginio personalo profesinį tobulėjimą;

29.6. už sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

29.7. už savininko sprendimų įgyvendinimą, Lietuvos Respublikos švietimo įstatymo ir kitų teisės aktų laikymąsi.

30. Progimnazijos metodinei veiklai organizuoti ir koordinuoti sudaromos metodinė taryba ir dalykų metodinės grupės.

31. Metodinę tarybą sudaro metodinių grupių pirmininkai.

32. Metodinės tarybos veiklą reglamentuoja jos nuostatai, kuriuos tvirtina progimnazijos direktorius.

**V SKYRIUS**

**PROGIMNAZIJOS SAVIVALDA**

33. Progimnazijos bendruomenė savivaldą organizuoja, kuria jos formas ir institucijas remdamasi progimnazijos filosofija ir švietimo tikslais, progimnazijoje vykdomomis švietimo programomis ir susiklosčiusiomis tradicijomis.

34. Progimnazijoje veikia šios savivaldos institucijos: progimnazijos taryba, mokytojų taryba, tėvų taryba ir mokinių taryba.

35. Progimnazijos taryba yra aukščiausia progimnazijos savivaldos institucija, atstovaujanti mokiniams, mokytojams, tėvams (globėjams, rūpintojams) ir telkianti tėvus (globėjus, rūpintojus), mokytojus, mokinius ir vietos bendruomenės atstovus svarbiausiems progimnazijos veiklos sričių klausimams aptarti, kolegialiai nagrinėti ir spręsti.

36. Progimnazijos taryba savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, savininko teisės aktais ir progimnazijos nuostatais.

37. Progimnazijos taryba vadovaujasi humaniškumo, demokratiškumo, viešumo, racionalumo ir tęstinumo principais.

38. Progimnazijos tarybos priimti nutarimai, neprieštaraujantys progimnazijos veiklą reglamentuojantiems dokumentams, yra privalomi visai progimnazijos bendruomenei.

39. Progimnazijos direktorius negali būti progimnazijos tarybos nariu, jo pavaduotojai gali būti progimnazijos tarybos nariais, tačiau progimnazijos direktoriaus pavaduotojas negali būti progimnazijos tarybos pirmininku.

40. Mokinys negali būti progimnazijos tarybos pirmininku.

41. Progimnazijos direktorius gali teikti iš naujo svarstyti tuos progimnazijos tarybos nutarimus, kurie prieštarauja progimnazijos veiklą reglamentuojantiems dokumentams.

42. Savininkui ar švietimo priežiūrą vykdančioms institucijoms nustačius, kad progimnazijos tarybos priimti sprendimai prieštarauja įstatymams ir kitiems teisės aktams, siūloma progimnazijos tarybai juos svarstyti iš naujo. Progimnazijos tarybai atsisakius, ginčas sprendžiamas įstatymų numatyta tvarka.

43. Progimnazijos tarybos nuostatus tvirtina progimnazijos taryba.

44. Progimnazijos tarybos nuostatai gali būti keičiami ar papildomi progimnazijos tarybos nutarimu paprasta balsų dauguma. Inicijuoti progimnazijos tarybos nuostatų pakeitimą gali:

44.1. progimnazijos tarybos narių dauguma;

44.2. progimnazijos direktorius;

44.3. savininkas.

45. Progimnazijos tarybą sudaro nelyginis asmenų skaičius (ne mažiau kaip 13 narių): į progimnazijos tarybą lygiomis dalimis (ne mažiau po 4) renkami asmenys, atstovaujantys mokytojams, tėvams (globėjams, rūpintojams), mokiniams, 1–2 vietos bendrovės atstovai.

46. Mokytojus į progimnazijos tarybą atviru balsavimu renka mokytojų taryba.

47. Tėvų (globėjų, rūpintojų)atstovai į progimnazijos tarybą renkami mokinių tėvų (globėjų, rūpintojų)atstovų (po 3 iš kiekvienos klasės) susirinkime atviru balsavimu. Tėvų (globėjų, rūpintojų)atstovai renkami klasių tėvų susirinkimuose atviru balsavimu.

48. Mokiniai į progimnazijos tarybą renkami 5–8 klasių atstovų (po 3 iš kiekvienos klasės) susirinkime atviru balsavimu.

49. Progimnazijos tarybos narių kadencijų skaičius neribojamas.

50. Progimnazijos taryba renkama dvejiems metams.

51. Progimnazijos tarybai vadovauja pirmininkas. Pirmininką iš tėvų (globėjų, rūpintojų) ir mokytojų atstovų renka ir atšaukia progimnazijos tarybos nariai slaptu balsavimu pirmojo posėdžio metu.

52. Progimnazijos tarybos narį gali atšaukti jį išrinkusi institucija arba pats progimnazijos tarybos narys gali atsistatydinti pateikdamas progimnazijos tarybai prašymą atleisti jį iš progimnazijos tarybos nario pareigų. Į atšaukto nario vietą išrenkamas naujas narys.

53. Progimnazijos tarybos dokumentus pagal dokumentacijos planą ir dokumentų tvarkymo taisykles tvarko progimnazijos tarybos sekretorius, išrinktas iš progimnazijos tarybos narių atviru balsavimu balsų dauguma pirmojo posėdžio metu.

54. Progimnazijos tarybos posėdis yra teisėtas, jei jame dalyvauja 2/3 narių. Nutarimai priimami posėdyje dalyvaujančiųjų balsų dauguma.

55. Progimnazijos tarybos posėdį šaukia pirmininkas savo iniciatyva arba progimnazijos tarybos nutarimu. Progimnazijos tarybos posėdį gali inicijuoti progimnazijos vadovai (direktorius, direktoriaus pavaduotojai ugdymui).

56. Progimnazijos tarybos posėdžiai šaukiami ne rečiau kaip 3 kartus per metus. Į progimnazijos tarybos posėdžius gali būti kviečiami kitų progimnazijos savivaldos institucijų atstovai, progimnazijos vadovai, mokytojai, ugdytinių tėvai (globėjai, rūpintojai) ir kiti asmenys.

57. Progimnazijos taryba atlieka šias funkcijas:

57.1. nustato progimnazijos veiklos perspektyvas, pagrindines veiklos kryptis, ugdymo ir mokymo organizavimo tvarką;

57.2. pritaria progimnazijos metiniam veiklos planui, strateginiam planui, progimnazijos darbo tvarkos taisyklėms, ugdymo planui, mokytojų ir mokinių tarybų nuostatams;

57.3. inicijuoja progimnazijos bendruomenės ir visuomenės bendradarbiavimą, telkia progimnazijos bendruomenę progimnazijos uždaviniams spręsti, ugdo ir plėtoja progimnazijos kultūrą;

57.4. kasmet vertina progimnazijos direktoriaus metų veiklos ataskaitą ir įvertinimą pateikia progimnazijos savininko teises ir pareigas įgyvendinančiai institucijai;

57.5. renka progimnazijos tarybos narius (išskyrus mokinius) į mokytojų ir pagalbos mokiniui specialistų (išskyrus psichologus) atestacijos komisiją;

57.6. teikia pasiūlymus dėl progimnazijos darbo tobulinimo, saugių darbo, mokinių ugdymo ir globos sąlygų sudarymo, talkina formuojant progimnazijos materialinius ir intelektinius išteklius;

57.7. teikia pasiūlymus dėl nebiudžetinių lėšų paskirstymo ir panaudojimo;

57.8. mokytojų tarybos teikimu svarstomokinių šalinimo iš progimnazijos klausimus;

57.9. skatina demokratinių santykių formavimąsi progimnazijoje, inicijuoja progimnazijos, šeimos ir visuomenės bendradarbiavimą, analizuoja bendradarbiavimo galimybes ir patirtį, inicijuoja naujas jo formas, teikia pasiūlymus progimnazijos vadovams;

57.10. sprendžia kitus klausimus, kurie nepriskiriami kitų progimnazijos savivaldos institucijų ar progimnazijos vadovų kompetencijai.

58. Progimnazijos tarybos nariai privalo dalyvauti progimnazijos tarybos posėdžiuose.

59. Progimnazijos tarybos nariai turi teisę gauti visą informaciją apie progimnazijos veiklą.

60. Progimnazijos taryba gali sustabdyti kitų progimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

61. Progimnazijos taryba už savo veiklą atsiskaito kartą per metus, skelbdama informaciją bendruomenės nariams progimnazijos interneto svetainėje ir elektroniniame dienyne.

62. Progimnazijos tarybos atsiskaitymo formą nustato pati progimnazijos taryba.

63. Progimnazijos taryba paleidžiama:

63.1. 2/3 progimnazijos tarybos narių reikalavimu;

63.2. į 3 posėdžius iš eilės nesusirinkus 2/3 jos narių;

63.3. likvidavus, reorganizavus progimnaziją ar jai dalyvaujant reorganizavime.

64. Mokytojų taryba yra nuolat veikianti progimnazijos savivaldos institucija mokytojų profesiniams ir bendriesiems ugdymo klausimams spręsti.

65. Mokytojų taryba savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Jungtinių Tautų vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro norminiais aktais, progimnazijos nuostatais, mokytojų tarybos nuostatais.

66. Mokytojų taryba vadovaujasi humaniškumo, demokratiškumo, viešumo, racionalumo principais.

67. Mokytojų tarybos nuostatų pakeitimą gali inicijuoti:

67.1. mokytojų tarybos narių dauguma;

67.2. progimnazijos direktorius;

67.3. savininkas.

68. Mokytojų tarybą sudaro ne daugiau kaip 21 progimnazijoje dirbantis mokytojas, išrinktas visuotiniame mokytojų susirinkime. Progimnazijos direktorius negali būti mokytojų tarybos nariu.

69. Mokytojų tarybai vadovauja pirmininkas, išrinktas atviru balsavimu pirmajame mokytojų tarybos posėdyje. Mokytojų tarybos sudėtį progimnazijos direktorius tvirtina savo tvarkomuoju teisės aktu kiekvienais mokslo metais. Mokytojų taryba renkama vieniems metams. Mokytojų tarybos nario kadencijų skaičius neribojamas.

70. Mokytojų tarybos dokumentus pagal dokumentacijos planą ir dokumentų tvarkymo taisykles tvarko mokytojų tarybos sekretorius, išrinktas iš mokytojų tarybos narių atviru balsavimu balsų dauguma.

71. Mokytojų tarybos narį gali atšaukti jį išrinkusi institucija. Tarybos narys gali pats atsistatydinti iš tarybos nario pareigų. Į atšaukto ar atsistatydinusio nario vietą šiame skyriuje nustatyta tvarka išrenkamas naujas narys.

72. Mokytojų tarybos posėdžiai yra teisėti, jei juose dalyvauja ne mažiau kaip 2/3 mokytojų tarybos narių. Nutarimai priimami posėdyje dalyvaujančiųjų balsų dauguma. Jei balsai pasiskirsto po lygiai, sprendžiamasis balsas priklauso mokytojų tarybos pirmininkui.

73. Mokytojų tarybos posėdžiai šaukiami ne rečiau kaip 3 kartus per metus. Prireikus gali būti sušauktas neeilinis mokytojų tarybos posėdis.

74. Į mokytojų tarybos posėdžius gali būti kviečiami kitų progimnazijos savivaldos institucijų atstovai, kiti asmenys. Jie turi patariamojo balso teisę.

75. Mokytojų taryba:

75.1. inicijuoja progimnazijos kaitos procesus;

75.2. formuluoja ir koreguoja veiklos tikslus ir uždavinius;

75.3. dalyvauja planuojant progimnazijos veiklą;

75.4. svarsto mokymo programų įgyvendinimą, ugdymo ir mokymo rezultatus;

75.5. aptaria skirtingų gebėjimų mokinių ugdymo organizavimo principus, jų ugdymo ir mokymo programas, metodus;

75.6. analizuoja mokinių mokymosi krūvius, nepažangumo ir pamokų nelankymo priežastis;

75.7. aptaria švietimo reformos įgyvendinimo ir pedagoginės veiklos tobulinimo būdus, mokytojų pedagoginės ir dalykinės kompetencijos ugdymo galimybes;

75.8. priima nutarimus vadovaudamasi Lietuvos Respublikos švietimo, mokslo ir sporto ministro patvirtintais bendraisiais ugdymo planais ir kitais teisės aktais;

75.9. priima sprendimus dėl mokinių kėlimo į aukštesnę klasę;

75.10. slaptu balsavimu renka atstovus į progimnazijos tarybą, progimnazijos mokytojų ir pagalbos mokiniui specialistų (išskyrus psichologus) atestacijos komisiją;

75.11. analizuoja, kaip progimnazija vykdo veiklos planus ir ugdymo programas;

75.12. svarsto ir pagal kompetenciją priima sprendimus dėl progimnazijos ugdymo planų.

75.13. svarsto mokytojų pedagoginius krūvius, neformaliojo švietimo organizavimą;

75.14. teikia progimnazijos administracijai, progimnazijos mokytojų ir pagalbos mokiniui specialistų (išskyrus psichologus) atestacijos komisijai pasiūlymus dėl mokytojų kvalifikacijos tobulinimo;

75.15. svarsto ir pagal kompetenciją priima sprendimus dėl progimnazijos ugdymo plano ir darbo tvarkos taisyklių.

76. Mokytojų tarybos teisės:

76.1. gauti iš progimnazijos administracijos visą informaciją apie progimnazijos veiklą;

76.2. deleguoti atstovus dalyvauti kitų progimnazijos savivaldos institucijų veikloje.

77. Mokytojų taryba nutraukia veiklą, likvidavus ar reorganizavus progimnaziją.

78. Tėvų tarybą sudaro nelyginis asmenų skaičius (5 nariai). Tėvų (globėjų, rūpintojų) atstovai į tėvų tarybą renkami mokinių tėvų (globėjų, rūpintojų) atstovų (po 3 iš kiekvienos klasės) susirinkime atviru balsavimu. Tėvų (globėjų, rūpintojų) atstovai renkami klasių tėvų susirinkimuose atviru balsavimu.

79. Tėvų taryba renkama dvejiems metams. Tėvų tarybos nario kadencijų skaičius neribojamas.

80. Tėvų tarybai vadovauja pirmininkas. Pirmininką renka ir atšaukia tėvų tarybos nariai slaptu balsavimu pirmojo posėdžio metu.

81. Tėvų tarybos dokumentus pagal dokumentacijos planą ir dokumentų tvarkymo taisykles tvarko tėvų tarybos sekretorius, išrinktas iš tėvų tarybos narių atviru balsavimu balsų dauguma pirmojo posėdžio metu.

82. Tėvų tarybos posėdžiai šaukiami ne rečiau kaip 3 kartus per metus. Tėvų tarybos posėdis teisėtas, jei jame dalyvauja ne mažiau kaip pusė visų tarybos narių. Tėvų tarybos nutarimai priimami posėdyje dalyvaujančių tėvų tarybos narių balsų dauguma. Jeigu balsai pasiskirsto po lygiai, lemia tėvų tarybos pirmininko balsas.

83. Tėvų tarybos nariai vieną kartą per metus pristato savo veiklos rezultatus juos rinkusiam progimnazijos tėvų (globėjų, rūpintojų) susirinkimui.

84. Tėvų taryba vadovaujasi nuostatais, kuriuos, suderinęs su progimnazijos taryba, tvirtina progimnazijos direktorius.

85. Tėvų taryba:

85.1. sprendžia mokinių tėvams (globėjams, rūpintojams) aktualius klasių bendruomenių klausimus;

85.2. teikia progimnazijos tarybai pasiūlymus progimnazijos veiklos tobulinimo klausimais.

85.3. telkia progimnazijos mokinių tėvus (globėjus, rūpintojus) tam, kad būtų įgyvendinti progimnazijos tikslai ir uždaviniai, užtikrintas progimnazijos vertybių įgyvendinimas;

85.4. svarsto progimnazijos valdymo institucijų deleguotus klausimus;

85.5. pagal galimybes ir kompetenciją organizuoja ir teikia dalykinę ar kitokią pagalbą progimnazijai;

85.6. bendradarbiauja su progimnazijos direktoriumi sprendžiant ūkinius ir finansinius progimnazijos veiklos klausimus.

86. Progimnazijos mokinių savivaldos institucijos demokratiniais rinkimų principais kuriamos atsižvelgiant į mokinių poreikius, progimnazijos veiklos tradicijas.

87. Mokinių taryba yra aukščiausia mokinių savivaldos institucija, atstovaujanti visiems progimnazijos mokiniams.

88. Mokinių taryba:

88.1. pagal kompetenciją inicijuoja ir organizuoja mokinių laisvalaikį, socialinę veiklą ir paramą;

88.2. priima sprendimus dėl mokinių pasitarimų, susirinkimų, konferencijų ar kitokių sambūrių sušaukimo;

88.3. bendradarbiauja su progimnazijos vadovais, kitomis progimnazijos institucijomis, socialiniais partneriais, kitų mokyklų mokinių savivaldos institucijomis;

88.4. inicijuoja mokinių elgesio taisyklių kūrimą ir svarstymą;

88.5. padeda organizuoti rūkymo, alkoholizmo ir narkomanijos prevenciją.

89. Mokinių tarybos veiklą reglamentuoja mokinių tarybos nuostatai, kuriuos, suderinęs su progimnazijos taryba, tvirtina progimnazijos direktorius.

90. Mokinių tarybą sudaro 5–8 klasių mokinių atstovai (po 3 iš kiekvienos klasės). Klasės atstovai renkami klasės susirinkime atviru balsavimu.

91. Mokinių tarybos darbas organizuojamas mokinių tarybos nuostatų nustatyta tvarka.

92. Mokinių taryba renkama dvejiems metams. Tarybos nario kadencijų skaičius neribojamas.

93. Mokinių tarybai vadovauja progimnazijos mokinių tarybos pirmininkas. Progimnazijos mokinių tarybos pirmininką dvejiems metams renka mokinių tarybos nariai.

94. Klasėse renkami klasių seniūnai. Jie renkami mokslo metams klasės mokinių susirinkime atviru balsavimu.

95. Progimnazijoje gali veikti ir kitos savivaldos institucijos.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA, DARBUOTOJŲ VEIKLOS VERTINIMAS IR ATESTACIJA**

96. Progimnazijos darbuotojai priimami į darbą ir atleidžiami iš darbo vadovaujantis Lietuvos Respublikos darbo kodeksu, Lietuvos Respublikos švietimo įstatymu, Lietuvos Respublikos Vyriausybės nutarimais ir kitais teisės aktais, reglamentuojančiais darbo santykius. Direktoriaus pavaduotojus, mokytojus ir kitus darbuotojus priima į darbą ir atleidžia iš jo progimnazijos direktorius.

97. Darbuotojų darbo užmokestis skaičiuojamas vadovaujantis Lietuvos Respublikos darbo kodeksu, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu ir kitais teisės aktais, progimnazijos darbo apmokėjimo sistema.

98. Progimnazijos mokytojai, švietimo pagalbą teikiantys specialistai atestuojami Lietuvos Respublikos švietimo, mokslo ir sporto ministro įsakymų ir kitų teisės aktų nustatyta tvarka. Progimnazijos direktoriaus ir direktoriaus pavaduotojų ugdymui veikla vertinama Lietuvos Respublikos švietimo, mokslo ir sporto ministro įsakymų ir kitų teisės aktų nustatyta tvarka.

99. Progimnazijos direktorius, direktoriaus pavaduotojai ugdymui, mokytojai ir kiti darbuotojai tobulina kvalifikaciją Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo, mokslo ir sporto ministro įsakymų nustatyta tvarka.

**VII SKYRIUS**

**PROGIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR PROGIMNAZIJOS VEIKLOS PRIEŽIŪRA**

100. Progimnazija patikėjimo teise valdo, naudoja savininko perduotą ir progimnazijos įgytą turtą ir disponuoja juo Lietuvos Respublikos įstatymų ir savininko nustatyta tvarka.

101. Progimnazijos lėšas sudaro valstybės biudžeto specialių tikslinių dotacijų savininko biudžetui skirtos lėšos, savininko biudžeto asignavimai, rėmėjų ir kitos lėšos.

102. Mokymo lėšos ir progimnazijos ūkio lėšos naudojamos teisės aktų nustatyta tvarka.

103. Progimnazija savarankiškai sprendžia, kaip naudoti rėmėjų ir kitas teisėtai gautas lėšas, kai tai neprieštarauja įstatymams, kitiems teisės aktams ir savininko nustatytai tvarkai.

104. Progimnazija savarankiškai vykdo finansinę, ūkinę veiklą.

105. Progimnazijos finansinę apskaitą centralizuotai tvarko ir finansines operacijas vykdo savininko įsteigtas juridinis asmuo.

106. Progimnazijos finansinės veiklos kontrolė vykdoma vadovaujantis Lietuvos Respublikos teisės aktais. Progimnazijos finansinės veiklos kontrolę vykdo Lietuvos Respublikos valstybės kontrolės įgaliotos institucijos ir savininkas.

107. Progimnazijos valstybinį auditą atlieka Valstybės kontrolė. Progimnazijos veiklos ir išorės finansinį auditą atlieka Kauno miesto savivaldybės kontrolierius (Kauno miesto savivaldybės kontrolės ir audito tarnyba). Progimnazijos vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais. Progimnazijos veiklos kokybės vertinimas atliekamas vadovaujantis Lietuvos Respublikos švietimo, mokslo ir sporto ministro nustatyta tvarka.

108. Progimnazijos veiklos priežiūrą atlieka savininkas.

**VIII SKYRIUS**

**BAIGIAMOSIOS NUOSTATOS**

109. Progimnazijos nuostatus, suderintus su progimnazijos taryba, Kauno miesto savivaldybės mero teikimu tvirtina Kauno miesto savivaldybės taryba.

110. Progimnazijos nuostatų keitimą ar papildymą inicijuoja savininkas, progimnazijos direktorius ar progimnazijos taryba.

111. Progimnazija turi interneto svetainę (www.kgm.lt), atitinkančią teisės aktų nustatytus reikalavimus.

112. Progimnazijos pranešimai, kuriuos, vadovaujantis teisės aktais, reikia paskelbti viešai, skelbiami progimnazijos interneto svetainėje ir VĮ Registrų centro leidžiamame elektroniniame leidinyje „Juridinių asmenų vieši pranešimai“. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas, Lietuvos Respublikos biudžetinių įstaigų įstatymas ir kiti teisės aktai.

113. Progimnazija informaciją apie savo veiklą skelbia interneto svetainėje teisės aktų nustatyta tvarka.

114. Progimnaziją reorganizuoja, likviduoja ar pertvarko savininkas teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_